अमेरिका में कार एक्सीडेंट में मरने का दावा; खालिस्तानियों की हत्या के बाद अंडरग्राउंड था
Sikh For Justice Terrorist Gurpatwant Singh Pannu Death In USA   हालांकि इसकी किसी तरफ से औपचारिक पुष्टि नहीं की गई है लेकिन चर्चा है कि सिख फॉर जस्टिस का चीफ पन्नू अब इस दुनिया में नहीं रहा
प्रतिबंधित आतंकवादी संगठन सिख फॉर जस्टिस (SFJ) के कुख्यात खालिस्तानी आतंकी गुरपतवंत सिंह पन्नू की अमेरिका में सड़क दुर्घटना में मौत का दावा किया जा रहा है। जानकारी के मुताबिक अमेरिका के हाईवे 101 पर पन्नू की कार का एक्सीडेंट हुआ। हालांकि, यह जानकारी सूत्रों से मिली है, जिसकी किसी तरफ से औपचारिक पुष्टि नहीं की गई है। वहीं सोशल मीडिया पर ये भी दावा किया जा रहा है कि पन्नू की मौत की खबर अफवाह है। वह जल्द सामने आएगा।
पन्नू पिछले कुछ समय से अंडरग्राउंड था। लोकेशन ट्रेस न हो, इसके लिए उसने मोबाइल भी स्विच ऑफ कर रखा था। पाकिस्तान में परमजीत सिंह पंजवड़ और कनाडा में हरदीप सिंह निज्जर की हत्या और UK में अवतार सिंह खांडा की मौत के बाद पन्नू को डर था कि उसकी भी हत्या हो सकती है।
अमेरिका में बैठकर देता था धमकी
पन्नू मूल रूप से अमृतसर के खानकोट गांव का रहने वाला था।​ जिसके बाद वह विदेश चला गया। वहां पाकिस्तानी खुफिया एजेंसी ISI के इशारे पर ​​​​​खालिस्तानी मंसूबों को पूरा करने में जुट गया। वह अमेरिका के अलावा इंग्लैंड और कनाडा में अपने संगठन के जरिए भारत विरोधी प्रोपेगंडा चलाता रहा। खालिस्तान की मांग के नाम पर वीडियो जारी कर वह पंजाब में अशांति फैलाने की कोशिश में जुटा हुआ हुआ था। भारत की एजेंसियों को बदनाम कर उन पर दबाव बनाने की कोशिश करता था।
हाल ही में उसने खालिस्तान समर्थकों की हत्या के बाद इसके लिए कनाडा और अमेरिका में भारतीय दूतावास के अफसरों को जिम्मेदार ठहराते हुए वीडियो भी जारी किया था। यह उसका धमकी भरा आखिरी वीडियो था।
कुख्यात आतंकियों के संपर्क में था पन्नू
पन्नू UK बैठे बब्बर खालसा इंटरनेशनल के परमजीत सिंह पम्मा, कनाडा में रहने वाले KTF चीफ हरदीप सिंह निज्जर और इंटरनेशनल सिख यूथ फेडरेशन के मलकीत सिंह फौजी के संपर्क में था।
वह पंजाब के गैंगस्टरों और युवाओं को अलग खालिस्तान देश के लिए लड़ने के लिए उकसा रहा था। केंद्रीय गृह मंत्रालय ने उसे आतंकवादी घोषित किया था।
रेफरेंडम 2020 के नाम से चला रहा था खालिस्तानी आंदोलन
गुरपतवंत पन्नू अमेरिका में बैठकर पिछले लंबे समय से 'पंजाब रेफरेंडम 2020' नाम से खालिस्तानी आंदोलन चला रहा था। यहां वह सिखों को उकसाने की कोशिश कर रहा था।
सिखों को खालिस्तान मुहिम से जोड़ने के लिए पन्नू सोशल मीडिया का सहारा लेता था। पन्नू के लिए खालिस्तानी नारे लिखने के लिए वह फंडिंग भी करता था।
पंजाब में ऐसे कई लोग पकड़े गए, जिन्होंने पन्नू के कहने पर सरकारी और सार्वजनिक जगहों पर खालिस्तानी नारे लिखकर माहौल भड़काने का काम किया था।
सोशल मीडिया पर पन्नू की मौत की खबरें 
2 महीने में 3 खालिस्तानी आतंकी मारे गए
खालिस्तान मूवमेंट का पोस्टर बॉय अमृतपाल पहले ही जेल में
खालिस्तानी आंदोलन को कुचलने के लिए पंजाब में सक्रिय रहे अमृतपाल सिंह को पुलिस ने NSA में पकड़ लिया। उसे अब असम की डिब्रूगढ़ जेल में भेजा गया है।
अमृतपाल लगातार खालिस्तान का समर्थन कर रहा था। वह युवाओं को इकट्‌ठा कर अलग खालिस्तान के लिए प्राइवेट आर्मी भी तैयार कर रहा था। हालांकि, अजनाला में समर्थकों समेत पुलिस थाने पर हमले के बाद वह पंजाब पुलिस के रडार पर आ गया।
ये खबर भी पढ़ें:-
अमेरिका में खालिस्तानियों ने भारतीय दूतावास में आग लगाई:बोले- आतंकी हरदीप निज्जर की हत्या का बदला लिया; पांच महीने में यह दूसरा हमला 
खालिस्तानी समर्थकों ने अमेरिका के सैन फ्रांसिस्को स्थित भारतीय दूतावास में आग लगाने की कोशिश की। सिख फॉर जस्टिस (SFJ) के प्रमुख आतंकी गुरपतवंत सिंह पन्नू ने 30 जून को कहा था कि 8 जुलाई से भारतीय दूतावासों को घेरेंगे। इसके ऐलान के अगले ही दिन यानी 1 जुलाई की रात को इस घटना को अंजाम दिया गया (पूरी खबर पढ़ें)
SFJ आतंकी गुरपतवंत पन्नू लापता:अंडरग्रांउड होने से पहले निज्जर की हत्या का आरोप भारत सरकार पर मढ़ा, NIA की हिटलिस्ट में है 
पंजाब में खालिस्तान मूवमेंट और विदेशों में सिख धर्म के लोगों को रेफरेंडम के साथ जोड़ने की कोशिश करने वाला आतंकी सिख फार जस्टिस (SFJ) का गुरपतवंत सिंह पन्नू बीते 48 घंटे से लापता हो गया है। दरअसल, आतंकी हरदीप निज्जर की हत्या के बाद पन्नू को डर सताने लगा है। निज्जर की हत्या पर स्टेटमेंट जारी करने के बाद से ही आतंकी पन्नू लापता है (पूरी खबर पढ़ें)
सिकुड़ रहा खालिस्तानी आतंकियों का नेटवर्क:खांडा की मौत, निज्जर की हत्या के बाद NIA का फोकस SFJ के पन्नू पर
पंजाब में खालिस्तानी मूवमेंट कुछ समय से रफ्तार पकड़ने लगा था। पहले UK में अवतार सिंह खांडा की मौत और अब आतंकी हरदीप सिंह निज्जर की मौत के बाद यह नेटवर्क सिकुड़ता जा रहा है। वहीं, पंजाब में खालिस्तानी मूवमेंट को हवा देने वाला अमृतपाल सिंह डिब्रूगढ़ जेल में बंद है। जिसके बाद अब NIA का पूरा फोकस सिख फॉर जस्टिस के आतंकी गुरपतवंत सिंह पन्नू पर हो गया है (पूरी खबर पढ़ें)